גאוגרפיה של אסיה

אסיה היא היבשת הגדולה בעולם, והיא מהווה את החלק המרכזי והמזרחי של אירואסיה. ביבשת נמצאות כ-50 מדינות. שטח היבשת, כולל האיים, משתרע על כ-49,694,700 קמ"ר, וגובהה הממוצע הוא כ-950 מטר. אסיה מופרדת מאירופה על ידי רכס הרי אורל, ומאפריקה על ידי תעלת סואץ.

אסיה היא היבשת הגדולה והמאוכלסת ביותר בעולם. באופן מסורתי היא מוגדרת כחלק מגוש היבשות של אפריקה-אירואסיה, הנמצאת ממזרח לתעלת סואץ וממזרח להרי אורל, מדרום להרי קווקז, הים הכספי והים השחור. באסיה חיים כ 60% מאוכלוסיית העולם.

מספר מדינות באסיה משתרעות מעבר לגבולותיה של היבשת. הבולטת ביותר מבין אלו היא רוסיה שרוב שטחה נמצא באסיה, אך מרבית אוכלוסייתה ומוסדותיה הפוליטיים נמצאים באירופה.

 מאפיינים גאוגרפים עיקריים 
250px|ממוזער|שמאל|הר האוורסט, הגבוה בעולם
הגובה הממוצע של היבשת הוא 950 מטר, הגובה הממוצע הגבוה ביותר מבין כל יבשת אחרת בעולם. רוב הרמות וההרים ביבשת נמצאים בדרום-מזרח ובצפון מזרח היבשת, כשהחלק הגבוה ביותר נמצא בהרי ההימלאיה, בהם נמצאות הנקודות הגבוהות ביותר בעולם. בצפון היבשת ישנם מישורים רבים, בעוד שבדרום ישנם אזורים גאולוגיים מוגדרים, כמו חצי האי ערב, תת-היבשת ההודית וחצי האי המלאי. בדרום ומזרח היבשת ישנם איים רבים סביב היבשת.

 איים 
בצד היבשת עצמה, אסיה כוללת גם איים רבים, ובהם כמה מהאיים הגדולים בעולם, כמו גינאה החדשה וסומטרה, וגם כמה מהאיים המאוכלסים ביותר בעולם, כמו ג'אווה והונשו.

איים מפורסמים אחרים הם באלי, מאדורה וסולאווסי באינדונזיה; הוקאידו, שיקוקו, קיושו ואוקינאווה ביפן; אנדאמן וניקובר בהודו; לוזון, סבו ומינדנאו בפיליפינים; קו פה וקו סמוי בתאילנד; המדינות סרי לנקה, סינגפור והאיים המלדיביים, והאיים הונג קונג וסחלין.

האומות האסיאתיות של אינדונזיה, ברוניי, מזרח טימור, סינגפור, יפן, הפיליפינים, טאיוואן, סרי לנקה, האיים המלדיביים נמצאות על אי אחד או יותר, ואין להן שטח ביבשת עצמה.

 מדבריות 
מדבריות מפורסמים באסיה:
 מדבר גובי במונגוליה
 קאראקום במרכז אסיה
 ת'אר-חוליסטאן בהודו ובפקיסטן
 קיזילקום בקזחסטן ובאוזבקיסטן
 טקלה מקאן בסין
 מדבריות ערב הסעודית
 הנגב בישראל

 נהרות 
שמאל|ממוזער|250px|הנהר הצהוב
זוהי רשימה של הנהרות הארוכים ביותר באסיה, באורך יורד.
 שם הנהר אורך הנהר (ק"מ) אגן הניקוז (קמ"ר) ספיקה ממוצעת (מטר מעוקב / שנייה) נשפך אל מדינות באגן הניקוז1 יאנגצה 6,380 1,800,000 31,900 הים הסיני המזרחי סין 2 יניסיי 5,540 2,580,000 19,600 האוקיינוס הארקטי רוסיה, מונגוליה 3 הנהר הצהוב 5,464 745,000 2,110 ים בוהאי סין 4 אוב-אירטיש 5,410 2,990,000 12,800 האוקיינוס הארקטי רוסיה, סין, קזחסטן 5 אמור 4,416 1,855,000 11,400 ים אוחוצק רוסיה, סין, מונגוליה 6 לנה 4,400 2,490,000 17,100 האוקיינוס הארקטי רוסיה 7 מקונג 4,184 810,000 16,000 ים סין הדרומי סין, מיאנמר (בורמה), לאוס, תאילנד, קמבודיה, וייטנאם.

 אזורים גאוגרפים 
שמאל|ממוזער|250px|אזורי אסיה
שמאל|ממוזער|250px|מפה פיזית של אסיה
אסיה מתחלקת בדרך כלל לשישה אזורים גאוגרפיים:
מרכז אסיה
מזרח אסיה
צפון אסיה
דרום אסיה – בעיקר תת-היבשת ההודית
דרום-מזרח אסיה
דרום-מערב אסיה, החופף חלקית למזרח התיכון

 מרכז אסיה 
אין הסכמה מוחלטת לגבי מה מהווה המושג מרכז אסיה. בדרך כלל, מרכז אסיה כולל את:
הרפובליקות המרכז אסיאתיות: קזחסטן, אוזבקיסטן, טג'יקיסטן, טורקמניסטן וקירגיזסטן.
אפגניסטן, מונגוליה ומערב סין גם נכללות לפעמים במרכז אסיה
מדינות ברית המועצות לשעבר בקווקז.

 מזרח אסיה 
מזרח אסיה כולל את:
יפן
קוריאה
סין, אך לעיתים רק האזורים המזרחיים

לפעמים נכללים גם מונגוליה ווייטנאם

באופן פחות רשמי, דרום-מזרח אסיה נכלל במזרח אסיה בכמה הזדמנויות.

 צפון אסיה 
שמאל|ממוזער|200px|אסיה - צילום מלווין
המושג "צפון אסיה" משמש גאוגרפים רק לעיתים נדירות, אך בדרך כלל הכוונה היא לחלק הגדול יותר של רוסיה, שנודע כסיביר. לעיתים החלקים הצפוניים של מדינות אסיאתיות אחרות, כמו קזחסטן ומונגוליה.

 תת-היבשת ההודית 
תת-היבשת ההודית כוללת את:
מדינות ההימליה - הודו, פקיסטן, נפאל, בהוטן ובנגלדש
מדינות האוקיינוס ההודי - סרי לנקה והמלדיבים
האיים ההודיים - איי אנדמן וניקובר ולאקסהאדוויפ

לפעמים גם אפגניסטן נכללת בתת-היבשת ההודית.

 דרום-מזרח אסיה 
אזור זה כולל את חצי האי המלאי, אינדונזיה ואיי האוקיינוס ההודי והאוקיינוס השקט. המדינות הנכללות באזור זה הן:
בחלק היבשתי: מיאנמר, תאילנד, לאוס, קמבודיה ווייטנאם
בחלק הימי: מלזיה, ברוניי, הפיליפינים, סינגפור, מזרח טימור ואינדונזיה ( מלבד כמה מאיי אינדונזיה שנכללים באוקיאניה).

 המזרח התיכון (דרום-מערב אסיה) 
אזור זה נקרא לפעמים דרום-מערב אסיה או מערב אסיה. הצורה "המזרח התיכון" לפעמים מתכוונת גם לעוד כמה מדינות בצפון אפריקה בנוסף לאזור זה. האזור כולל את:
חצי האי אסיה הקטנה (אנטוליה) - זהו החלק האסיאתי של טורקיה
קפריסין (לפעמים נחשבת כחלק מאירופה)
המדינות לצד חופו המזרחי של הים התיכון: סוריה, ישראל, ירדן, לבנון, עיראק וחצי האי סיני (חלק ממצרים)
חצי האי ערב
הקווקז - חלק ממנו נמצא באירופה, כולל את: רוב גאורגיה, ארמניה, אזרבייג'ן, חלק קטן מרוסיה.
רמת איראן - כולל את איראן וחלקים משכנותיה.

 ערים באסיה 
350px|ממוזער|שמאל|טוקיו. רובע שינג'וקו ומאחוריו הר פוג'י
300px|ממוזער|שמאל|מאוזוליאום מוחמד עלי ג'ינה, קראצ'י
זוהי רשימה של המטרופולינים הגדולות ביבשת אסיה:

מקוםשם המטרופוליןמספר התושבים1טוקיו, יפן35.1 מיליון2סיאול, קוריאה הדרומית22.7 מיליון3מומבאי, הודו18.1 מיליון4דלהי, הודו15 מיליון5שאנגחאי, סין העממית14.5 מיליון6כלכותה, הודו14.2 מיליון7ג'קרטה, אינדונזיה13.2 מיליון8דאקה, בנגלדש12.4 מיליון9קראצ'י, פקיסטן11.6 מיליון10אוסקה-קובה-קיוטו, יפן11.2 מיליון11מנילה, הפיליפינים10.6 מיליון12גואנגג'ואו, סין העממית8.4 מיליון13טהראן, איראן7.3 מיליון14שנג'ן, סין העממית7.2 מיליון15ווהאן, סין העממית7.041 מיליון16הונג קונג, סין העממית7.04 מיליון17צ'נאי (מדרס), הודו6.9 מיליון18טאיפיי, טאיוואן6.65 מיליון19בנגקוק, תאילנד6.6 מיליון20בנגלורו, הודו6.4 מיליון

קישורים חיצוניים

מפת אסיה

*